Lunis al è il dì de setemane che al seguìs la domenie e al è seguît dal martars; il non al ven dal latin lunae dies, che al vûl dî zornade de lune. Par furlan al è di gjenar masculin.

In une vore di paîs de Europe al è considerât il prin dì de setemane, ma intai Stâts Unîts e pe Glesie al è il secont dì. Par chest in cualchi lenghe (arap, grêc, ebraic e portughês) il non al vûl dî "seconde zornade".